Oefening Medic Airbase - DefensieFotografie
27 oktober 16 10 december 17 Martin	400 GnkBat, NMM, oefening, OOCL, Soesterberg Kersfeesgees hele jaar deur | Netwerk24
Kersfeesgees hele jaar deur
Die Kerstyd is by verre een van die mooiste tye van die jaar. ’n Tyd van die jaar waarna ek – en ek glo baie ander – uitsien. Ek is sedert ek kan onthou nog altyd ’n liefhebber van die Kerstyd.
Maar dit het seker vir elkeen van ons ’n ander betekenis. Vir die hoofstroom Christene merk dit die geboorte van hul Verlosser. Vir ander is dit ’n tyd om saam met geliefdes deur te bring en vir sommiges is dit ’n eensame tyd.
Ek glo dit is juis in hierdie tyd dat ons die werklike menswees van mense ervaar. Dit is wanneer jy sien hoe mense hulself oor mekaar ontferm deur hand by te sit waar een nodig is. Kospakkies en klere word aan minderbevoorregtes uitgedeel en selfs die bejaardes by die ouetehuise geniet ’n Kersete of twee. Mense leef in vrede en harmonie saam en almal is sommer jou vriend. Dit laat my nogal dink. Is ons nie veronderstel om dwarsdeur die jaar vrolik en geesdriftig te wees nie? Om vrygewig en vriendelik te wees en om ontfermend te wees en waardering aan mekaar te toon nie? Is ons nie veronderstel om mekaar op ’n daaglikse basis te hulp te snel en in vrede en harmonie te leef nie? Of doen ons dit net een keer per jaar?